open-index/open-wikipedia-markdown huggingface dataset:
তেন্দো মুকুমেলা

**তেন্দো মুকুমেলা** (; জন্ম: ৩০ জানুয়ারি ১৯৯৮) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব কেপ টাউন স্পার্স এবং দক্ষিণ আফ্রিকা অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।

২০১৫ সালে, মুকুমেলা দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০১৭ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।

## প্রারম্ভিক জীবন
তেন্দো মুকুমেলা ১৯৯৮ সালের ৩০শে জানুয়ারি তারিখে দক্ষিণ আফ্রিকার লিম্পোপোয় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মুকুমেলা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:কেপ টাউন স্পার্স ফুটবল ক্লাবের খেলোয়াড়
বিষয়শ্রেণী:দক্ষিণ আফ্রিকার পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
দি ইলেভেন্থ আওয়ার (বই)

***দি ইলেভেন্থ আওয়ার: আ কিউরিয়াস মিস্ট্রি*** () হল গ্রায়েম বেজ রচিত একটি চিত্রাঙ্কিত শিশুতোষ বই। এতে হোরাস দ্য এলিফ্যান্ট তার এগারতম জন্মদিনে একটি পার্টি রাখে, যেখানে সে তার দশটি বন্ধুকে (বিভিন্ন প্রাণি) এগারটি খেলা খেলতে আমন্ত্রণ জানায় এবং তার নিজের প্রস্তুতকৃত খাবারের আয়োজন করে। তবে ১১:০০ টায় তাদের খাওয়ার সময় হলে তারা দেখতে পায় তাদের খাবার কেউ একজন খেয়ে নিয়েছে। তারা একে অপরকে দোষারোপ করে এবং অবাক হয় কে সব খাবার খেতে পারে। গল্পের প্রতি পৃষ্ঠায় ছবির সতর্ক বিশ্লেষণের মধ্য দিয়ে পাঠকদের রহস্য প্রমাণ করতে দেওয়া হয়।

বইটি চিলড্রেন্‌স বুক কাউন্সিল অব অস্ট্রেলিয়া থেকে "বর্ষসেরা চিত্র সংবলিত বই" পুরস্কারের যৌথ বিজয়ী হয়।

## ইতিহাস
বেজ আগাথা ক্রিস্টির উপন্যাস পড়ে এই বই লেখার অনুপ্রেরণা পান। তিনি গেম পার্কে প্রাণিদের পর্যবেক্ষণ করতে এবং বইয়ের জন্য ধারণা নিতে ১৯৮৭ সালে কেনিয়া ও তানজানিয়ায় যান।

## রচনাশৈলী
ছড়াকারে লেখা বইটিতে গুপ্ত ব্যাখ্যা সহযোগে হোরাসের ধনাট্য বাড়ি এবং পার্টির ঘটনাবলির বৃহদাকার ও জাকজমকপূর্ণ চিত্রাবলি রয়েছে। লেখক পাঠকদের চিত্রাবলি পরীক্ষণ এবং পর্যবেক্ষণের মধ্য দিয়ে চোরের পরিচয় খুঁজে বের করার আহ্বান করে। চিত্রাঙ্কনের বিশদ ব্যাখ্যার মধ্যে অপেশাদার তথ্যগুপ্তিবিদদের গুপ্ত বার্তা, গুপ্তলিখন প্রণালী ও সংকেত রয়েছে, যেমন - একটি পৃষ্ঠার সীমানায় মোর্স সংকেত রয়েছে, এবং বলরুম সংবলিত একটি পৃষ্ঠায় অতিথিদের মধ্যে কে অপরাধী সে বিষয়ক সাঙ্গীতিক ধারণা রয়েছে। বইয়ের শেষে গুপ্তলিখন প্রণালীর একটি অনুচ্ছেদে সবচেয়ে বড় ও লক্ষণীয় ধারণা দেওয়া আছে। পাঠকদের সেই পাঠোদ্ধার করতে হবে। পাঠক সিজারীয় গুপ্তলিখন ম্যাপিংয়ের মধ্যে দিয়ে চোরের পরিচয় আবিষ্কার করে এবং অপরাধী প্রাণির নামের প্রথম অক্ষর খুঁজে পায়। গুপ্তলিখনের সমাধান এই ধাঁধাঁর উত্তর নিশ্চিত করে এবং পাঠকদের নতুন চ্যালেঞ্জ দেয়।

পাঠকগণ সংকেতপূর্ণ বার্তা, চিত্রাঙ্কনের বিশ্লেষণ এবং পাঠ্য দিয়ে রহস্যের সমাধান করতে সমর্থ হয়।

## প্রতিক্রিয়া
কিডস বুক রিভিউয়ে বইটি সম্পর্কে বলা হয়, এটি "একটি কালজয়ী, অপ্রতিরোধ্য রহস্যধর্মী মোড় সংবলিত একটি গল্প, এটি অনুসন্ধিৎসু মনের অধিকারী যে কোন শিশুকে নিশ্চিত বিনোদন দিবে।"

## পুরস্কার
* ১৯৮৯: সিবিসিএ বর্ষসেরা চিত্রাঙ্কিত বই (যৌথ বিজয়ী)

## তথ্যসূত্র

বিষয়শ্রেণী:১৯৮৯-এর শিশুতোষ বই
বিষয়শ্রেণী:অস্ট্রেলীয় শিশুতোষ বই
বিষয়শ্রেণী:কল্পকাহিনীতে তথ্যগুপ্তিবিদ্যা
বিষয়শ্রেণী:গ্রায়েম বেজের বই
বিষয়শ্রেণী:কুল পুরস্কার বিজয়ী সৃষ্টিকর্ম
বিষয়শ্রেণী:সিবিসিএ বর্ষসেরা শিশুতোষ বই পুরস্কার বিজয়ী সৃষ্টিকর্ম
বিষয়শ্রেণী:ধাঁধার বই
লা পোলিজিয়া কিয়েদে আইয়ুতো

**লা পোলিজিয়া কিয়েদে আইয়ুতো** (অর্থ:*পুলিশ সাহায্য চায়*) হলো একটি ইতালীয় জাল্লো এবং পলিচিওটেসকি ধরনের চলচ্চিত্র, যার পরিচালক হিসেবে ছিলেন মাসসিমো দাললামানো।

## কাহিনী
কতিপয় পুলিশ কর্মকর্তা ১৪ বছর বয়সী সিলভিয়া পোলভেসি এর মৃত্যুর তদন্ত করছেন। একজন অপরিচিত ব্যক্তির ফোন কল আসার পর তাকে ঝুলে থাকা অবস্থায় পাওয়া যায়। প্রতক্ষদর্শী এবং অভিযুক্তদের জিজ্ঞাসাবাদ করার পর একটি টেপ পাওয়া যায় যেখানে একাধিক যৌন মিলনের ঘটনা রেকর্ড করা ছিল। এখান থেকে পুলিশ একটি অল্প-বয়সীদের পতিতা চক্র এবং এক মোটরসাইকেল আরোহণকারী ধারাবাহিক খুনির সন্ধান পায়।

## অভিনেতা ও অভিনেত্রীগণ
*জোভানা রালি ডেপুটি অ্যাটর্নী ভিক্টরিয়া স্টোরি হিসেবে
*ক্লাউডিয়ো কাসিনেল্লি কমিশনার সিলভেস্ত্রি হিসেবে
*মারিও অ্যাডল্ফ কমিশনার ভ্যালেন্টিনি হিসেবে
*ফ্রাঙ্কো ফাব্রিজি ব্রুনো পাগিলা হিসেবে
*ফারলে গ্রাংগার জনাব পোলভেসি হিসেবে
*মারিনা বের্তি মিস পোলভেসি হিসেবে
*পাওলো তুর্কো মার্সোলো টর্সি হিসেবে
*কররাডো গাইপা প্রসিকিউটর হিসেবে
*মিকাইলা পিগনেতেল্লি রোজা হিসেবে
*শেরি বুকানন সিলভিয়া পোলভেসি হিসেবে
*আতিলিও দত্তেশিও শবপরীক্ষক হিসেবে

## তৈরি
চলচ্চিত্রটি রোমে অবস্থিত ডিয়ার স্টুডিওতে ক্যামেরাবন্দি করা হয়।

## ধরন
চলচ্চিত্রটিকে দুই ধরনের চলচ্চিত্রের মিশ্রণ হিসেবে বিবেচনা করা হয়: জাল্লো এবং পলিচিওটেসকো। এটি ১৯৭৪-১৯৭৫ সালে অনেক মিশ্রিত জাল্লি ধরনের চলচ্চিত্রগুলোর একটি, যখন ইতালিয় বক্স অফিসে জাল্লো এর জনপ্রিয়তা হ্রাস পাচ্ছিল এবং পলিচিওটেসকো ধরনের চলচ্চিত্রগুলো অধিক জনপ্রিয়তা লাভ করতে শুরু করে।

## প্রকাশ
এই চলচ্চিত্রটি ১৯৭৪ সালের অক্টোবর মাসের ১০ তারিখে ইতালিতে প্রকাশিত হয় এবং পিএসি কর্তৃক বণ্টন করা হয়। চলচ্চিত্রটি ইতালিতে প্রকাশের পর মোট ১,৩৪৪,৩০১০০০ ইতালীয় লিরা উপার্জন করে। ২০১৪ সালের আগস্ট মাসের ১৪ তারিখে চলচ্চিত্রটি অ্যারো ভিডিও কর্তৃক ব্লু-রে -তে প্রকাশ করা হয় এবং ক্যামেরা ন্যাগেটিভ থেকে পুনরুদ্ধার করা হয়।

## গ্রহণযোগ্যতা
রবের্তো কুর্তি তার বই, *ইতালিয়ান ক্রাইম চলচ্চিত্রের তালিকা*-তে এই চলচ্চিত্রটিকে জাল্লো এবং পলিচিওটেসকো ধরনের মিশ্রণে তৈরি সর্বোত্তম চলচ্চিত্র বলে বর্ণনা করেছেন এবং বলেছেন, “দাললামানো এর পরিচালনা সাধারণের চেয়ে খুবই উপরে” একটি ইউরোপীয় শোষণ সংস্থাগুলোর উপর লেখা বইয়ের লেখক, ডেনি শিপকা এর মতে, “চলচ্চিত্রটি পুলিশের প্রোটোকলের উপর অনেক বেশি মনোযোগ দেওয়ায় ‘কজা আভেতে ফাত্তো আ সোলাঞ্জ’-এর মতো জোরালো নয়, তবুও দেখার মতো একটি তীব্র জোরালো চলচ্চিত্র।”

## তথ্যসূত্র

### উৎস

*
* 

## বহিঃসংযোগ

*

বিষয়শ্রেণী:জাল্লো চলচ্চিত্র
বিষয়শ্রেণী:১৯৭৪-এর চলচ্চিত্র
বিষয়শ্রেণী:ইতালীয় চলচ্চিত্র
বিষয়শ্রেণী:রোমে ধারণকৃত চলচ্চিত্র
বিষয়শ্রেণী:শিশু অপহরণ সম্পর্কে চলচ্চিত্র
বিষয়শ্রেণী:মানব পাচার সম্পর্কিত চলচ্চিত্র
রাদু বোবোক

**রাদু স্তেফানিৎসা বোবোক** (; জন্ম: ২৪ এপ্রিল ১৯৯৯; **রাদু বোবোক** নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব ফারুল কোন্সতানৎসা এবং রোমানিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলেন।

২০১৫ সালে, বোবোক রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। তিনি ২০২১ সালে রোমানিয়ার হয়ে আন্তর্জাতিক পর্যায়ে অভিষেক করেছেন; রোমানিয়ার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন। দলগতভাবে, বোবোক এপর্যন্ত ১টি শিরোপা জয়লাভ করেছেন, যা তিনি ফারুল কোন্সতানৎসার হয়ে জয়লাভ করেছেন।

## প্রারম্ভিক জীবন
রাদু স্তেফানিৎসা বোবোক ১৯৯৯ সালের ২৪শে এপ্রিল তারিখে রোমানিয়ার ক্রাইয়োভায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বোবোক জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রোমানীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:একস্ত্রাক্লাসার খেলোয়াড়
রবি কল্পনা

**রবি ভেঙ্কটেশ্বরলু কল্পনা** (জন্ম ৫ মে ১৯৯৬) একজন ভারতীয় ক্রিকেটার। তিনি ভারতীয় মহিলা জাতীয় ক্রিকেট দলে উইকেট-রক্ষক এবং ডানহাতি ব্যাটার হিসেবে তার জাতীয় স্তরের ক্যারিয়ার শুরু করেছিলেন।

## ব্যক্তিগত জীবন
তার বাবা একজন অটোরিকশাচালক এবং কল্পনা তার বাবা -মাকে খুব কম বয়সে তার বিয়ে বন্ধ করতে রাজি করানোর জন্য সংগ্রাম করেছিলেন। "আমার সবচেয়ে স্মরণীয় জয় এখন পর্যন্ত আমার পরিবারকে বোঝানো এবং আমার বিয়ে বন্ধ করা যা প্রায় আকস্মিকভাবে ঘটতে পারতো", তিনি বলেন।

কল্পনা ভারতীয় রেলওয়েতে কাজ করেন, এবং বিজয়ওয়াড়ায় থাকেন। তিনি বিজয়ওয়াড়ার নালন্দা ডিগ্রি কলেজ থেকে বি.কম ডিগ্রি অর্জন করেছেন।

## কর্মজীবন
তিনি অন্ধ্রপ্রদেশ ক্রিকেট অ্যাসোসিয়েশন (APCA) থেকে ৪০০০ টাকা ভাতা নিয়ে রাজ্য দলের হয়ে খেলার মাধ্যমে তার কর্মজীবন শুরু করেছিলেন।

তিনি প্রাথমিকভাবে দক্ষিণ অঞ্চল বিভাগের অনূর্ধ্ব ১৬ দলের জন্য খেলতেন। ২০১১ সালে, তিনি অনূর্ধ্ব ১৯ দলের হয়ে এবং তারপর ২০১২ সালে ইন্ডিয়া গ্রিন টিমের হয়ে, ২০১৪ সালে সিনিয়র সাউথ জোন দলের হয়ে খেলেন। এরপর তিনি ২০১৫ সালে ভারতীয় মহিলা ক্রিকেট দলের জন্য নির্বাচিত হন। এরপরই ২০১৫ সালে নিউজিল্যান্ডের বিপক্ষে তার আন্তর্জাতিক অভিষেক হয়।

## তথ্যসূত্র

বিষয়শ্রেণী:কৃষ্ণা জেলার ব্যক্তি
বিষয়শ্রেণী:অন্ধ্রপ্রদেশ থেকে আগত ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:ভারতীয় নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
ভেরি ইয়াং গার্লস

***ভেরি ইয়াং গার্লস*** (অর্থ: কম বয়সী মেয়েরা) হল মানব পাচার ও এর উন্মোচন নিয়ে ২০০৭ সালে তৈরি একটি তথ্যচিত্র। শোটাইমে সম্প্রচারিত এবং ডেভিড শিসগাল এবং নিনা আলভারেজ পরিচালিত, এই অনুষ্ঠানটিতে দেখানো হয় ১৩ এবং ১৪ বছর বয়সী আফ্রিকান-মার্কিন মেয়েদেরকে কীভাবে প্রলুব্ধ ও নির্যাতিন করে পিম্পরা এদের নিউ ইয়র্কের রাস্তায় বিক্রি করে দিত এবং পুলিশরা কীভাবে এদেরকে প্রাপ্তবয়স্ক অপরাধী হিসেবে বিবেচনা করে এদের সাথে আচরণ করত।

চলচ্চিত্রটি বাস্তবে সবেমাত্র কৈশোরে পা দিয়েছে এমন মেয়েদের অনুসরণ করে, তাদের সাথে বাস্তব পরিবেশে এবং অন্তরঙ্গ সাক্ষাৎকারের মাধ্যমে দেখানো হয় তারা কীভাবে প্রথমে রাস্তায় প্রলুব্ধ হয় এবং পরবর্তীতে যে যে ঘটনাগুলি ঘটে। চলচ্চিত্রটিতে নির্লজ্জ পিম্পদের তোলা চমকপ্রদ কিছু ফুটেজও দেখানো হয়, যাতে অনেক মহিলার রাস্তার জীবনে চক্র কীভাবে শুরু হয় তার কিছু চিত্র দেখা যায়।

চলচ্চিত্রটিতে, রাচেল লয়েড দ্বারা প্রতিষ্ঠিত এবং পরিচালিত, *গার্লস এডুকেশনাল এন্ড মেন্টরিং সার্ভিসেস* (জিইএমএস) নামক যৌন শোষণ থেকে বেঁচে যাওয়াদের একটি পুনরুদ্ধার কেন্দ্রের কাজ দেখানো হয়। তিনি এবং তার কর্মীরা রাস্তায় পতিতাবৃত্তিতে নিয়োজিত মেয়েদের ও আদালত কর্তৃক তাদের কাছে পাঠানো মেয়েদের সাহায্য করে। প্রামাণ্যচিত্রটিতে দেখা যায় যে, এসব মেয়েরা, তাদের টুকরো হয়ে যাওয়া জীবনকে জোড়া দেবার সুযোগ পাবার পরেও কীভাবে দুটি ভিন্ন জগতের প্রান্তে দাঁড়িয়ে দোদুল্যমান অবস্থায় রয়েছে। অনেকে সেই শক্তির সাথে লড়াই করার পরও তাদের আগের জীবনে ফিরে গিয়েছেন। মেয়েদের এবং পিম্পদের জগতে অভূতপূর্ব প্রবেশাধিকার ব্যবহারের মাধ্যমে, প্রামাণ্যচিত্রের নির্মাতারা এই আশা ব্যক্ত করেন যে "আইন প্রয়োগকারী সংস্থা, গণমাধ্যম এবং সমাজ একযোগে যৌন শোষণ, রাস্তার পতিতাবৃত্তি, এবং মানব পাচারের একটা পরিবর্তন আনবে যা কিনা আমাদের নিজেদের সামনেই ঘটে চলেছে।"

## মুক্তি
চলচ্চিত্রটি টরন্টো আন্তর্জাতিক চলচ্চিত্র উৎসব, ২০০৮ সালে এডিনবার্গ চলচ্চিত্র উৎসব, ২০০৮ সালে বোস্টনের স্বাধীন চলচ্চিত্র, ২০০৮ সালে সত্য/মিথ্যা চলচ্চিত্র উৎসব, ২০০৮ সালে মিয়ামি আন্তর্জাতিক চলচ্চিত্র উৎসব, ২০০৮ এ জেরুজালেম চলচ্চিত্র উৎসব, ২০০৮ সালে জ্যাকসন হোল চলচ্চিত্র উৎসব, এবং ২০০৮ এ ইন্ডি স্পিরিট চলচ্চিত্র উৎসবে অফিসিয়ালি নির্বাচিত হয়। ক্যাবল নেটওয়ার্ক শোটাইম তথ্যচিত্রটি সম্প্রচার ও বিতরণ করে।

## তথ্যসূত্র

## বহিঃসংযোগ
*   
*   
* জিইএমএসের অফিসিয়াল ওয়েব সাইট

বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন প্রামাণ্য চলচ্চিত্র
বিষয়শ্রেণী:২০০৭-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন যুক্তরাষ্ট্রে মানব পাচার
বিষয়শ্রেণী:জোরপূর্বক পতিতাবৃত্তি
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
রিনিউ ফাউন্ডেশন

**রিকভারি এম্পাওয়ারমেন্ট নেটওয়ার্কিং এন্ড এমপ্লয়মেন্ট ফর উইমেন ফাউন্ডেশন (রিনিউ),** এছাড়াও *রিনিউ ফাউন্ডেশন* হিসেবে পরিচিত*,* একটি আন্তর্জাতিক খ্রিস্টান অলাভজনক বেসরকারী সংগঠন যা ২০০৫ সালে ফিলিপাইন-এ প্রতিষ্ঠিত হয়, এটি মানব পাচার এবং ফিলিপাইনে পতিতাবৃত্তি থেকে বেঁচে যাওয়া নারীদের ক্ষমতায়নে নিবেদিত।

## সংগঠন
ফাউন্ডেশনটি ২০৫ সালে মেলিন এবং পাওলো ফুলার এঞ্জেলস সিটিতে প্রতিষ্ঠা করেছিলেন যাতে মানব পাচার নির্মূল করতে সাহায্য করা যায় এবং পতিতাবৃত্তির শিকারদের ক্ষমতায়ন করা যায়।

রিনিউ ফিলিপাইনের সমাজকল্যাণ ও উন্নয়ন অধিদপ্তর (ডিএসডব্লিউডি) দ্বারা আবাসিক যত্ন, সামাজিক এবং স্বাস্থ্যসেবা কর্মসূচি প্রদানের জন্য লাইসেন্সপ্রাপ্ত। রিনিউ একটি যুক্তরাজ্যের নিবন্ধিত দাতব্য প্রতিষ্ঠানও।

রিনিউ ব্যক্তিগত অনুদানের দ্বারা,ইউএনএআইডিএস-এর অনুদানের দ্বারা এবং জাতিসংঘের মাদক ও অপরাধ দপ্তর দ্বারা পরিচালিত হয়।

## মিশন এবং লক্ষ্য
রিনিউ ফাউন্ডেশনের মিশন এবং ভিশন নিম্নরূপ:

: স্বাধীনতা, খ্রিস্টের প্রতি বিশ্বাস এবং পাচার ও পতিতাবৃত্তির মাধ্যমে শোষিত ফিলিপিনো নারী ও শিশুদের অর্থনৈতিক সুযোগের মাধ্যমে নবায়ন করা।
: ভুক্তভোগীদের সমর্থন, সুরক্ষা ও ক্ষমতায়নের উদ্দেশ্যে ওকালতি, নেটওয়ার্কিং এবং শিক্ষার মাধ্যমে নারী ও শিশুদের মানব পাচার নির্মূল করা।

## লক্ষ্য, প্রকল্প, কার্যক্রম এবং মিডিয়া কভারেজ
রিনিউ প্রতিরোধের প্রোগ্রাম, হস্তক্ষেপ, এবং পুনরায় ইন্টিগ্রেশন অফার করে। প্রতিরোধ কর্মসূচি, যার মধ্যে রয়েছে কম বয়স্ক নারীদের চিহ্নিত করা যারা পাচারের ঝুঁকিতে সবচেয়ে বেশি থাকে এবং তাদের রিনিউ প্রোগ্রামে প্রবেশের জন্য আমন্ত্রণ জানানো হয়, যা অক্সফোর্ড বিশ্ববিদ্যালয়ের (ইউকে) সামাজিক নীতি ও সামাজিক কর্ম বিভাগের সাথে অংশীদারিত্বের ভিত্তিতে প্রতিষ্ঠিত হয়েছে এবং সিস্টেমস প্লাস কলেজ ফাউন্ডেশন (ফিলিপাইন) এবং ২০০৯ সালে ম্যানিলায় অনুষ্ঠিত জাতীয় নারী সম্মেলন, ২০১০ সালে সোরোপটিমিস্ট ইন্টারন্যাশনাল এবং ২০১১ সালে কোয়ালিশন এগেইনস্ট দ্যা ট্রাফিকিং উইমেন (সিএটিডব্লিউ) দ্বারা শ্রেষ্ঠ অনুশীলন। শহরের পাচারকৃত নারী ও মেয়েদের জীবন উন্নয়নে অক্লান্ত পরিশ্রমের জন্য মায়লিন ফুলারকে সোরোপটিমিস্ট রুবি অ্যাওয়ার্ড প্রদান করা হয়।

কর্মসূচির লক্ষ্য নারীদের বিকল্প, টেকসই উপার্জন প্রতিষ্ঠা করা এবং শিক্ষা, প্রচার, ওকালতি এবং আধ্যাত্মিক বিষয়ে নবায়ন প্রদান করা।

২০১০ সালে, সিএনএন রিপোর্ট করেছিল যে ফাউন্ডেশন "আশ্রয়-ভিত্তিক প্রোগ্রাম, আবাসন, খাদ্য, আইনি প্রতিনিধিত্ব এবং শিক্ষা কোর্স প্রদান করে, যার সবকটির লক্ষ্য হলো নারীদের তাদের পরিবারে ফিরে আসতে বা সমাজে পুনরায় সংযোজন করতে সাহায্য করা" এবং এটিও "একটি আগ্রহী যৌন ব্যবসার শিকার শিশুদের সাহায্য করার আগ্রহ "।

রিনিউ বিভিন্ন কোম্পানিতে যেমন কল সেন্টার, পর্যটনের সাথে জড়িত কোম্পানি, ৫-তারকা হোটেল বা গল্ফ কোর্সে নারীদের জন্য কর্মসংস্থান খোঁজার চেষ্টা করে এবং তাদের এই ধরনের কর্মসংস্থানের জন্য প্রশিক্ষণ প্রদান করে।

রিনিউ মানব পাচার ও পতিতাবৃত্তির বেঁচে থাকা নারীদেরও সাহায্য করে যারা মা হয়েছেন তাদের সন্তানদের পিতা খুঁজে বের করতে। রিনিউ উল্লেখ করে যে বাবারা যারা শিশু সহায়তা প্রদান করে না তাদের আদালতের বিচারের মুখোমুখি হতে পারে, ফিলিপাইনে পুনরায় প্রবেশে নিষেধাজ্ঞার মতো সম্ভাব্য পরিণতি হতে পারে।

ফাউন্ডেশনের পরিচালক পাওলো ফুলার রিনিউ- এর প্রোগ্রামের জন্য একটি উচ্চ সাফল্যের হার দাবি করেছেন, তিনি উল্লেখ করেন যে প্রোগ্রামে প্রবেশকারী ৮০ শতাংশেরও বেশি নারী পতিতাবৃত্তিতে ফিরে আসেন না।

## তথ্যসূত্র

## বহিঃসংযোগ

* রিনিউ ফাউন্ডেশনের  প্রাতিষ্ঠানিক ওয়েবসাইট

বিষয়শ্রেণী:নারী অধিকার সংগঠন
বিষয়শ্রেণী:২০০৫-এ প্রতিষ্ঠিত সংগঠন
পরিসংখ্যানিক বলবিজ্ঞান

পদার্থবিজ্ঞানে **পরিসংখ্যানিক বলবিজ্ঞান** বলতে একটি গাণিতিক পরিকাঠামোকে বোঝায় যাতে বহুসংখ্যক আণুবীক্ষণিক বস্তুর বৃহৎ সমবায়ের উপরে পরিসংখ্যানিক পদ্ধতিসমূহ ও সম্ভাবনা তত্ত্ব প্রয়োগ করা হয়। এটিতে কোনও প্রাকৃতিক সূত্র পূর্বানুমান বা স্বতঃসিদ্ধ হিসেবে গ্রহণ করা হয় না, বরং ঐ জাতীয় সমবায়ের আচরণ থেকে প্রকৃতিতে পর্যবেক্ষণকৃত বৃহৎবীক্ষণিক বস্তুসমূহের আচরণ ব্যাখ্যা করা হয়। 

চিরায়ত তাপগতিবিজ্ঞানের বিকাশের সাথে সাথে পরিসংখ্যানিক বলবিজ্ঞানের উদ্ভব ঘটে। চিরায়ত তাপগতিবিজ্ঞানে গড় মানের চারপাশে বিচলমান ও সম্ভাবনা বিন্যাস দ্বারা চরিত্রায়িত আণুবীক্ষণিক প্রচলসমূহের সাপেক্ষে পর্যবেক্ষণকৃত বৃহৎবীক্ষণিক ভৌত ধর্মসমূহ, যেমন তাপমাত্রা, চাপ, তাপ ধারকত্ব, ইত্যাদির ব্যাখ্যা দিতে পরিসংখ্যানিক বলবিজ্ঞান সফলতা প্রদর্শন করে। এর ফলে **পরিসংখ্যানিক তাপগতিবিজ্ঞান** ও পরিসংখ্যানিক বলবিজ্ঞান ক্ষেত্রগুলি প্রতিষ্ঠা লাভ করে।

পরিসংখ্যানিক বলবিজ্ঞান ক্ষেত্রের প্রতিষ্ঠাতা হিসেবে প্রধানত তিনজন পদার্থবিজ্ঞানীর নাম উল্লেখ করা হয়:
*লুডভিগ বোলৎসমান, যিনি কতগুলি অণু-অবস্থার একটি সমবায় হিসেবে এনট্রপি নামক ধারণাটির মৌলিক ব্যাখ্যা প্রদান করেন।
*জেমস ক্লার্ক ম্যাক্সওয়েল, যিনি ঐ জাতীয় অবস্থাগুলির জন্য সম্ভাবনা বিন্যাসের প্রতিমানসমূহ নির্মাণ করেন
*জোসায়া উইলার্ড গিবস, যিনি ১৮৮৪ সালে ক্ষেত্রটির নামকরণ করেন।

যেখানে চিরায়ত তাপগতিবিজ্ঞানের মূলত তাপগতীয় সাম্যাবস্থা নিয়ে আলোচনা করা হয়, সেখানে পরিসংখ্যানিক বলবিজ্ঞানের পদ্ধতিগুলিকে অসাম্যাবস্থা পরিসংখ্যানিক বলবিজ্ঞান ক্ষেত্রে অসাম্য দ্বারা পরিচালিত অপ্রত্যাবর্তী প্রক্রিয়াসমূহের দ্রুতির আণুবীক্ষণিক প্রতিমান সংক্রান্ত সমস্যাগুলিতে প্রয়োগ করা হয়েছে। এই প্রক্রিয়াগুলির মধ্যে রাসায়নিক বিক্রিয়া এবং কণা ও তাপের প্রবাহ দৃষ্টান্ত হিসেবে উল্লেখ্য। কোনও বহুকণাবিশিষ্ট ব্যবস্থার একটি স্থিতাবস্থা প্রবাহের সরলতম অসাম্যাবস্থা পরিস্থিতিটির গবেষণায় অসামাবস্থা পরিসংখ্যানিক বলবিজ্ঞান প্রয়োগ করে মৌলিক জ্ঞানস্বরূপ বিচলন-অবক্ষয় উপপাদ্যটি (fluctuation–dissipation theorem) পাওয়া গেছে।
নেইভার

**নেইভার** (; ) একটি দক্ষিণ কোরীয় ইন্টারনেট ভিত্তিমঞ্চ। কোরিয়ার নেইভার কর্পোরেশন এটির পরিচালক। ১৯৯৯ সালে দক্ষিণ কোরিয়ার স্ব-উদ্ভাবিত অনুসন্ধান ইঞ্জিন ব্যবহারকারী প্রথম আন্তর্জাল প্রবেশদ্বার (ওয়েব পোর্টাল) হিসেবে এটি যাত্রা শুরু করে। এটি ছিল বিশ্বের প্রথম পূর্ণাঙ্গ অনুসন্ধান সুবিধা প্রদানকারী ওয়েবসাইট, যেখানে বিভিন্ন শ্রেণীর অনুসন্ধান ফলাফল সংকলিত একটিমাত্র ফলাফল পাতায় সেগুলিকে প্রকাশ করা হত। এরপর নেইভার আরও বেশ কিছু নতুন সেবা যোগ করেছে, যাদের মধ্যে বৈদ্যুতিন ডাক (ই-মেইল) ও সংবাদের মতো প্রাথমিক সুবিধাগুলি থেকে শুরু করে বিশ্বের প্রথম ইন্টারনেটভিত্তিক প্রশ্নোত্তর ভিত্তিমঞ্চ "নলেজ ইন" অন্তর্ভুক্ত।

২০২১ সালের হিসাব অনুযায়ী দক্ষিণ কোরিয়ার ৫৮% ওয়েব অনুসন্ধান নেইভারের মাধ্যমে সম্পাদিত হয়। এর বিপরীতে গুগল ব্যবহার করেন ৩৬% দক্ষিণ কোরীয় ব্যবহারকারী। তবে ২০১৭ সালে দক্ষিণ কোরিয়ার অনুসন্ধানের নেইভার ৮৭%-ই নেইভারে সম্পাদিত হত। তাই নেইভারকে কেউ কেউ "দক্ষিণ কোরিয়ার গুগল" নামে ডেকে থাকেন। সারা বিশ্বে নেইভারের প্রায় ২০ কোটি নিবন্ধিত ব্যবহারকারী আছেন। অনুসন্ধান ইঞ্জিনের বিশ্ববাজারের ০.১৩% অংশ দখলকারী নেইভার বিশ্বের ৮ম বৃহত্তম আন্তর্জাল অনুসন্ধান ইঞ্জিন।

## তথ্যসূত্র

বিষয়শ্রেণী:ইন্টারনেট অনুসন্ধান ইঞ্জিন
বিষয়শ্রেণী:নেইভার কর্পোরেশন
বিষয়শ্রেণী:সরাসরি ধারাবাহিক সম্প্রচার সফটওয়্যার
বিষয়শ্রেণী:ওয়েবমেইল

বিষয়শ্রেণী:ব্লগ হোস্টিং পরিষেবা
বিষয়শ্রেণী:ওয়েব প্রবেশদ্বার
লাল আলো

**লাল আলো** বা **রেডলাইট** দ্বারা বোঝানো হতে পারে:

ভারতবর্ষে মূলত এই লাল আলো বা রেড লাইট দ্বারা বিপদ বা সাবধানতা বোঝায়। মূলত যে কোনো সড়ক পথে সিগন্যাল ব্যবস্থায় লাল আলো থাকে,কারণ লাল আলোর বিচ্ছুরণ সর্বাধিক কম তাই অনেক দূর থেকেও কোনো গাড়ির চালক সহজেই তা উপলব্ধি করতে পারে। অন্য দিকে রেললাইনে কোনো ত্রুটি দেখা গেলে বা রেলগাড়ির চালককে সাবধান বার্তা দিতে এটি ব্যবহার করা হয়।

## বিজ্ঞান ও প্রযুক্তি

* লাল, ৬৩০-৭৪০ এন এম-এর তরঙ্গদৈর্ঘ্যের পরিসরে আলো দ্বারা উদ্ভাসিত অনুরূপ রঙের যেকোনো একটি
** লাল আলো, ট্রাফিক লাইটের রঙ যা দিয়ে থামাকে বোঝায়
** লাল আলো, ফটোগ্রাফিক ডার্করুমে বা অন্ধকার কক্ষে ব্যবহৃত নিরাপদ রঙের একটি রঙ

## শিল্পকলা এবং বিনোদন

* রেড লাইটস (উপন্যাস) (*ফেক্স রাউজ*), জর্জেস সিমেননের ১৯৫৩ সালের বই
* রেড লাইটস (১৯২৩ ফিল্ম), একটি ১৯২৩ আমেরিকান নীরব চলচ্চিত্র
* রেড লাইট (ফিল্ম), একটি জর্জ রাফ্ট অভিনীত ১৯৪৯ অপরাধ চলচ্চিত্র 
* রেড লাইটস (২০০৪ ফিল্ম) (*ফেক্স রাউজ*), একটি ফ্রেঞ্চ থ্রিলার যা কেড্রিক কান পরিচালিত
* রেড লাইটস (২০১২ ফিল্ম), রড্রিগো কর্টেসের একটি থ্রিলার
* রেডলাইট (ফিল্ম), একটি ২০০৯ প্রামাণ্য চলচ্চিত্র

### সঙ্গীত

* রেড লাইট, টানেল রেকর্ডের একটি সাবলেবল
* রেডলাইট (সঙ্গীতশিল্পী) (জন্ম ১৯৮০), ব্রিটিশ ইলেকট্রনিক সঙ্গীতশিল্পী

#### অ্যালবাম

* রেড লাই্ট (ব্লেডি অ্যালবাম), ২০১৮
* রেড লাইট (এফ (এক্স) অ্যালবাম), ২০১৪
* রেডলাইট (গ্রেইলস অ্যালবাম), ২০০৪
* রেডলাইট (স্ল্যাকার্স অ্যালবাম), ১৯৯৭

#### গান

* "রেড লাইট" (লিন্ডা ক্লিফোর্ড গান), ফিল্ম *ফেমের সাউন্ডট্র্যাকে*
* "রেড লাইট" (ডেভিড নেল গান), ডেভিড নেল এর
* "রেডলাইট" (গান), ইয়ান কেরির একক
* "লাল আলো" (ইউ টু গান), ইউ টু দ্বারা
* "রেড লাইট", এডি মারফির একক, যার মধ্যে স্নুপ ডগ রয়েছে
* " রেড লাইট (সিওক্সি এবং বানশি সঙ্গীত) ", সিওক্সি দ্বারা এবং থেকে বানশি থেকে *কেলাইডোস্কো*
* "রেড লাইট", দ্যা স্ট্রোকস ফ্রম *ফার্স্ট ইমপ্রেশনস অফ আর্থ*
* "রেড লাইট", ফাস্টবল থেকে *আপনার উইগ চালু রাখুন*
* *লং টাইম কামিং* থেকে জনি ল্যাং এর "রেড লাইট"
* *স্লিপিং ইন দ্য নথিং* থেকে কেলি অসবোর্নের "রেডলাইট"
* "রেড লাইটস" (গান), টিয়েস্টো-এর একক
* "রেড লাইটস" (স্ট্রে কিডস গান), স্ট্রে কিডস *ফর নোয়াজির একটি গান*
* "রেড লাইটস", তাদের ইপি *সুগার সিম্ফনি থেকে যুগল ক্লোয়ি এক্স হ্যালের*

## অন্যান্য ব্যবহার

* রেডলাইট চিলড্রেন ক্যাম্পেইন, একটি আমেরিকান অলাভজনক সংস্থা
* আন্দ্রে রেসিকট (জন্ম ১৯৬৯), ডাক নাম "রেড লাইট", অবসরপ্রাপ্ত আইস হকি গোলকী
* অপারেশন রেড লাইট টূ, ২০০৬ ইরাক যুদ্ধের জোটের সামরিক অভিযান

## আরও দেখুন

* রেড-লাইট জেলা, একটি শহুরে এলাকার একটি অংশ যেখানে পতিতাবৃত্তি এবং যৌন-ভিত্তিক ব্যবসার ঘনত্ব রয়েছে
* রেড লাইট লিজি (fl। ১৮৬০-১৮৭৫), ১৯ শতকের ম্যাডাম এবং নিউইয়র্ক সিটির আন্ডারওয়ার্ল্ড ব্যক্তিত্ব
* লাল আলো/সবুজ আলো, একটি ঐতিহ্যবাহী শিশুদের খেলা
* লাল লণ্ঠন (দ্ব্যর্থতা নিরসন)
* সবুজ আলো (দ্ব্যর্থতা নিরসন)

বিষয়শ্রেণী:দ্ব্যর্থতা নিরসন পাতা
প্যারাডাইস (গুরনাহের উপন্যাস)

***প্যারাডাইস*** (অর্থ *স্বর্গ*) হল জাঞ্জিবারে জন্মগ্রহণকারী লেখক আবদুলরাজাক গুরনাহ রচিত ঐতিহাসিক উপন্যাস। এটি ১৯৯৪ সালে লন্ডনের হ্যামিশ হ্যামিল্টন থেকে প্রথম প্রকাশিত হয়। উপন্যাসটি বুকার পুরস্কার এবং কল্পকাহিনীতে হুইটব্রেড পুরস্কারের জন্য মনোনীত হয়।

## গল্প সংক্ষেপ
উপন্যাসটি বিংশ শতাব্দীর শেষের দিকে তানজানিয়ার কাল্পনিক শহর কাওয়াতে জন্ম নেওয়া ইউসুফ নামক এক বালকের গল্প বর্ণনা করে। ইউসুফের বাবা একজন হোটেল ব্যবসায়ী এবং আজিজ নামে একজন ধনী ও শক্তিশালী আরব বণিকের নিকট ঋণগ্রস্ত। গল্পের শুরুর দিকে ইউসুফকে বলা হয় তার বাবার ঋণের বিনিময়ে তাকে আজিজের অবৈতনিক চাকর হিসেবে কাজ করতে হবে। ইউসুফ আজিজের কাফেলায় যোগ দেয় এবং তারা মধ্য আফ্রিকা এবং কঙ্গো অববাহিকার কিছু অংশে ভ্রমণ করে যেখানে বহু প্রজন্ম ধরে ব্যবসা করা হয়নি। এখানে, আজিজের ব্যবসায়ীদের কাফেলা স্থানীয় উপজাতি, বন্য প্রাণি এবং বন্ধুর ভূখণ্ডের বিরূপতার সম্মুখীন হয়। কাফেলা পূর্ব আফ্রিকায় ফিরে আসার সাথে সাথে প্রথম বিশ্বযুদ্ধ শুরু হয় এবং আজিজ জার্মান সেনাবাহিনীর মুখোমুখি হয় যখন তারা তানজানিয়া ঝাঁপিয়ে পড়ে, আফ্রিকান পুরুষদের জোরপূর্বক সৈন্য হিসেবে নিয়োগ দেয়।

## প্রধান বিষয়বস্তু
আফ্রিকান সাহিত্য পণ্ডিত জে. ইউ. জ্যাকবস দাবি করেছেন যে গুরনাহ জোসেফ কনরাডের ১৯০২ সালের উপন্যাস *[[হার্ট অফ ডার্কনেস]]* লিখছেন। আজিজের কঙ্গোতে পূর্ব যাত্রায়, জ্যাকবস বলেছেন যে গুরনাহ বিংশ শতাব্দীর শেষের দিকে কঙ্গোর প্রভাবশালী পশ্চিমা ভাবমূর্তির দিকে চ্যালেঞ্জ ছুড়ে দেয় যা জনপ্রিয় কল্পনাকে পরিব্যপ্ত করে চলে।

## সাহিত্যিক সমালোচনা
প্রকাশনার পর বইটি বেশ সাড়া ফেলেছিল। *[[দি ইন্ডিপেন্ডেন্ট|দি ইন্ডিপেনডেন্ট]]*-এর অনিতা মেসন উপন্যাসটিকে "বহু স্তরবিশিষ্ট, হিংস্র, সুন্দর এবং অদ্ভুত" বলে বর্ণনা করেছেন।

## প্রকাশনার ইতিহাস
* ১৯৯৪, ইউকে, হ্যামিশ হ্যামিল্টন, শক্তমলাট
* ২০০৪, ইউকে, ব্লুমসবারি বুকস, পেপারব্যাক

## তথ্যসূত্র

বিষয়শ্রেণী:১৯৯৪-এর উপন্যাস
বিষয়শ্রেণী:ইংরেজি উপন্যাস
বিষয়শ্রেণী:তানজানিয়ার পটভূমিতে উপন্যাস
বিষয়শ্রেণী:আবদুলরাজাক গুরনাহের উপন্যাস
বিষয়শ্রেণী:ইংরেজি ভাষার সাহিত্য
আফটারলাইভস

***আফটারলাইভস*** হল আবদুলরাজাক গুরনাহ রচিত ২০২০ সালের ঐতিহাসিক উপন্যাস। এটি ২০২০ সালের ১৭ই সেপ্টেম্বর ব্লুমসবারি পাবলিশিং থেকে প্রথম প্রকাশিত হয়। মাজি মাজি অভ্যুত্থানের পটভূমিতে রচিত উপন্যাসটিতে জার্মান অধিকৃত পূর্ব আফ্রিকায় বসবাসকারী চারটি কেন্দ্রীয় চরিত্রের গল্প বর্ণিত হয়েছে। ২০২১ সালের এপ্রিলে উপন্যাসটি রাজনৈতিক কল্পকাহিনীর জন্য অরওয়েল পুরস্কারের দীর্ঘ তালিকাভুক্ত হয়।

## সাহিত্য সমালোচনা
উপন্যাসটি ইতিবাচক পর্যালোচনা লাভ করে। *[[ফাইন্যান্সিয়াল টাইমস]]*-এর ডেভিড পিলিং একে "সম্পূর্ণ সৌন্দর্য ও দুঃখের বই" বলে বর্ণনা করেন। *[[দ্য গার্ডিয়ান]]*-এর এক পর্যালোচনায় মাজা মেনজিস্ট বইটিতে উপনিবেশবাদের বর্ণনামূলক বিশ্লেষণ ও মনস্তাত্ত্বিকভাবে জটিল সম্পর্কের চিত্রায়নের প্রশংসা করেন, তবে তিনি মনে করেন এর সমাপ্তি খুব দ্রুত হয়েছে। ঐতিহাসিক সংগ্রহশালা থেকে "আফ্রিকী দৃষ্টিকোণের ইচ্ছাকৃত বর্জন"-কে উল্লেখ করে তিনি এই উপসংহারে পৌঁছান যে: "*আফটারলাইভাস*-এ তিনি উপনিবেশবাদ ও যুদ্ধের প্রজন্ম ধরে চলে প্রভাবকে বিবেচনা করেন এবং আমাদের কাছে প্রশ্ন রাখেন যে এত ধ্বংসযজ্ঞের পর কি বাকি রয়েছে।"

## আরো দেখুন
* আবদুলরাজাক গুরনাহ
* মেমোরি অব ডিপার্চার
* প্যারাডাইস
* গ্র্যাভেল হার্ট

## তথ্যসূত্র

বিষয়শ্রেণী:২০২০-এর উপন্যাস
বিষয়শ্রেণী:আবদুলরাজাক গুরনাহের উপন্যাস
বিষয়শ্রেণী:তানজানিয়ার পটভূমিতে উপন্যাস
বিষয়শ্রেণী:২০শ শতাব্দীর পটভূমিতে উপন্যাস
বিষয়শ্রেণী:ব্লুমসবারি পাবলিশিংয়ের বই
পাথারকান্দি বিধানসভা কেন্দ্র

**পাথারকান্দি** বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলদুটি হলো ভারতীয় জাতীয় কংগ্রেস ও ভারতীয় জনতা পার্টি (উভয় পাঁচ বার)।

## ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৯০,৪৩৪ জন যার মধ্যে পুরুষ ভোটার ৯৭,৯৩৬ জন এবং নারী ভোটার ৯২,৪৯২ জন। এছাড়াও ছয়জন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। পাথারকান্দি বিধানসভা কেন্দ্রে ২০২১ ভোটার লিঙ্গানুপাত ৯৪৪।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৫৫,৪৭২ জন যার মধ্যে পুরুষ ভোটার ৮২,৮৭৭ জন এবং নারী ভোটার ৭২,৫৯৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৪২,৯২৩ জন যার মধ্যে পুরুষ ভোটার ৭৫,৩৯৫ জন এবং নারী ভোটার ৬৭,৫২৮ জন।

## বিধানসভার সদস্য

## নির্বাচনী ফলাফল
### ২০২১ ফলাফল

### ২০১৬ ফলাফল

### ২০১১ ফলাফল

### ২০০৬ ফলাফল

## তথ্যসূত্র

বিষয়শ্রেণী:করিমগঞ্জ জেলা
বিষয়শ্রেণী:আসামের বিধানসভা কেন্দ্র
রিস্কি বিজনেস

***রিস্কি বিজনেস*** হলো ১৯৮৩ সালে মুক্তিপ্রাপ্ত আমেরিকান কিশোর যৌন হাস্যরসাত্মক চলচ্চিত্র যেটি পরিচালনা করেছেন পল ব্রিকম্যান। (এটি ছিল তার প্রথম চলচ্চিত্র) এতে মুখ্য ভূমিকায় অভিনয় করেন টম ক্রুজ এবং রেবেকা ডে মরনে। এই চলচ্চিত্রে বস্তুবাদ, পুঁজিবাদ,  প্রিয়জন হারানো এবং উঠতি বয়সের সমস্যা গুলো উঠে এসেছে। এটি টম ক্রুজের প্রথম ব্যবসাসফল চলচ্চিত্র হিসেবেও পরিচিত। এই চলচ্চিত্রের মাধ্যমে তার ক্যারিয়ার নতুন মোড় নেয়। এটি সমালোচক এবং দর্শকদের কাছ থেকে ইতিবাচক সাড়া পায়। এবং $৬.২ মিলিয়ন নির্মানব্যয়ের বিপরীতে $৬৩ মিলিয়ন আয় করে।

## পটভূমি
শহরতলীতে থাকা একজন কিশোর তার বাবা-মা ছুটিতে থাকার সময় তাদের ঘরকে একটি পতিতালয়ে পরিণত করে।

## কুশলাদি
*টম ক্রুজ - জোয়েল গুডসন
*রেবেকা ডে মরনে - লানা
*জো পান্তলিয়ানো - গাইডো
*নিকোলাস প্রিয়র - মি. গুডসন
*জেনেট ক্যারল - মিস. গুডসন
* রিচার্ড মাসুর - বিল রাদারফোর্ড
* কার্টিস আর্মস্টংগ - মাইলস ডেলবি
* ব্রনসন পিনচোট - বেরি
* শেরা ডানেসে - ভিকি
* রাফেল স্বার্জ - গ্লেন
*ব্রুস এ. ইয়ং - জ্যাকি
* কেভিন এন্ডারসন - চাক
* ন্যাথান ডেভিস - ব্যবসা বিষয়ক শিক্ষক
* ফের্ন পারসনস - ল্যাব শিক্ষক
* এনি লকহার্ট - বেবিসিটার

### নির্বাচন
শন পেন, গ্যারি সিনিস, কেভিন ব্যাকন, জন কিউস্যাক এবং টম হ্যাঙ্কস জোয়েল গুডসন  চরিত্রের জন্য অডিশন দিয়েছিলো। মিশেল ফাইফারকে লানার চরিত্রের জন্য প্রস্তাব দেয়া হয়েছিল কিন্তু সেটি ফিরিয়ে দেয়া হয়।
## গ্রহণ
### বক্স অফিস
চলচ্চিত্রটি প্রথমে ৬৭০ টি প্রেক্ষাগৃহে মুক্তি পায়। প্রথম সপ্তাহান্তে এটি $৪,২৭৫,৩২৭ আয় করে। এটি দেশের ভিতর সর্বমোট $৬৩.৫ মিলিয়ন আয় করে।
### সমালোচকদের প্রতিক্রিয়া
*রিস্কি বিজনেস* সমালোচকদের দ্বারা প্রশংসিত হয়। অনেকে এটিকে ১৯৮৩ সালের সেরা চলচ্চিত্রের মধ্যে গণ্য করে।

## বহিঃসংযোগ

* 
* 
* 
* 

## তথ্যসূত্র

বিষয়শ্রেণী:১৯৮৩-এর চলচ্চিত্র
বিষয়শ্রেণী:১৯৮০-এর দশকের ইংরেজি ভাষার চলচ্চিত্র
বিষয়শ্রেণী:১৯৮০-এর দশকের যৌন হাস্যরসাত্নক চলচ্চিত্র
বিষয়শ্রেণী:মার্কিন বিদ্রূপাত্মক চলচ্চিত্র
বিষয়শ্রেণী:মার্কিন যৌন হাস্যরসাত্মক চলচ্চিত্র
বিষয়শ্রেণী:শিকাগোর পটভূমিতে চলচ্চিত্র
বিষয়শ্রেণী:শিকাগোয় ধারণকৃত চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:১৯৮০-এর দশকের মার্কিন চলচ্চিত্র
সাঈদ হাসান সামুর

ক্বারী **শাইখ সাঈদ হাসান সামুর** (১৯১৭ - ৩০ আগস্ট ১৯৮২) হলেন একজন শাইখ, ইসলামি পণ্ডিত, আইনবিদ ও ক্বারী (কুরআন আবৃত্তিকারী)।[১] তিনি ফিলিস্তিনের শহর তুলকারমে জন্মগ্রহণ করেন এবং বেড়ে ওঠেন। তিনি সিরিয়া ও আরব বিশ্বের একজন জনপ্রিয় ক্বারী।[২][৩] তিনি তৎকালীন সময়ের আরবের রেডিও স্টেশনগুলোতে কুরআন আবৃত্তিকারীদের মধ্যে অন্যতম ছিলেন।

## প্রাথমিক ও শিক্ষাজীবন
শাইখ সাঈদ বিন হাসান সামুর ১৯১৭ সালে ফিলিস্তিনের তুলকারম শহরের একটি বিখ্যাত শিক্ষায়তনিক পরিবারে জন্মগ্রহণ করেন এবং সেখানেই বেড়ে ওঠেন। তিনি তুলকারমের বেশ কিছু আলেমদের নিকট ইসলামি আইনশাস্ত্র ও কুরআন অধ্যয়ন করেন। এরপর যুবক বয়সে তিনি তুলকারমের মসজিদ ও ধর্মীয় প্রতিষ্ঠানে কুরআন অধ্যয়ন শুরু করেন। [2]

এরপর তিনি ১৯৩৭ সালে কায়রোতে আল-আজহার বিশ্ববিদ্যালয়ে যোগ দেন। সেখানে তিনি *আশ-শাতাবিয়্যাহ্* নিয়মে ইমাম আসিম কর্তৃক বর্ণিত ইমাম হাফসের কুরআন আবৃত্তিপদ্ধতি অধ্যয়ন করেন এবং এটি আয়ত্ত করেন এবং নবি মুহাম্মদ পর্যন্ত ধারাবাহিকতার একটি সনদ লাভকরে, অতপর তুলকরমে ফিরে আসেন। [2]

১৯৪০-এর দশকের মাঝামাঝি সময়ে তিনি দামেস্কে গমন করেন এবং ইসআফুল খাইর স্কুল এবং ইনস্টিটিউট ফর দ্য রিভাইভাল অফ ইসলামিক সায়েন্সেস-এ পড়াশোনা করেন এবং ১৯৬০ সালে সিরিয়ার আরব রেডিওতে কুরআনের অস্তিত্ব ও পার্থক্য ব্যাখ্যা করে প্রশংসাপত্র লাভ করেন। [2]

শাইখ সাঈদ সামুর ফিলিস্তিন ও জর্ডানের বেশ কয়েকটি মসজিদের ইমাম ছিলেন এবং জর্ডানে কুরআন অধ্যয়নের জন্য একটি শিক্ষালয় প্রতিষ্ঠা করেছিলেন। তিনি কুরআনের বেশ কয়েকটি প্রতিলিপিকৃত মুদ্রণ পরীক্ষা করতেও অবদান রেখেছিলেন এবং জর্ডানের আওকাফ মন্ত্রণালয়ের একজন উপদেষ্টা ছিলেন। [2]

তার শিক্ষকদের মধ্যে শাইখ উসমান বিন সুলাইমান মুরাদ অন্যতম।[4][5][6]

## উল্লেখযোগ্য ছাত্র
তার বহু ছাত্র রয়েছে। তাদের মধ্যে অন্যতম কয়েকজন হলেন:

* শাইখ মাহমুদ আব্দুল কাদের ইদ্রিস। [7] [1]
* শরিয়ত বিষয়ক অধ্যাপক শাইখ বাসাম আলী সালামত আল-আমুশ। [2]
* শাইখ আম্মার তাওফিক আহমেদ বাদাভি। [2]
* শাইখ শুয়াইশ আল-মুহামিদ। [3]
আক্তারুজ্জামান (আম্পায়ার)

**মোহাম্মাদ আক্তারুজ্জামান খান** (জন্ম: জুলাই ১৬, ১৯৬৭) একজন বাংলাদেশী ক্রিকেট আম্পায়ার।

## কর্ম জীবন
২০১৯ সালের ২৭ জানুয়ারি জামানের অভিষেক হয়। একজন টি-টুয়েন্টি আম্পায়ার হিসেবে প্রথম বারের মতো ২৫ ফেব্রুয়ারি, ২০১৯ সালে তিনি রূপগঞ্জ বনাম শাইনপুকুর মধ্যকার ম্যাচ তত্ত্বাবধান করেন। একই বছর ৮ই মার্চ লিস্ট এ বিভাগের আম্পায়ার হিসেবে তিনি আবাহনী এবং বিকেএসপি মধ্যকার ম্যাচে মাঠে দাঁড়িয়ে ছিলেন। তার শেষ ম্যাচটি ছিল প্রাইম ব্যাংক বনাম মোহামেডান।

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:বাংলাদেশী ক্রিকেট আম্পায়ার
আম্মা মাক্কাল মুনেত্র কড়গম

আম্মা মক্কাল মুনেত্রা কাজগাম (অনুবাদ. আম্মা পিপল প্রগ্রেসিভ ফেডারেশন; abbr. AMMK) হল একটি ভারতীয় আঞ্চলিক রাজনৈতিক দল যা তামিলনাড়ু রাজ্য এবং কেন্দ্রশাসিত অঞ্চল পুদুচেরিতে ব্যাপক প্রভাব বিস্তার করে। AMMK হল একটি দ্রাবিড় দল যা T.T.V.ধিনাকরণ দ্বারা মাদুরাইতে 15 মার্চ 2018-এ সর্বভারতীয় আন্না দ্রাবিড় মুনেত্রা কাজগাম.ভি থেকে বিচ্ছিন্ন দল হিসাবে প্রতিষ্ঠিত হয়েছিল। টিটিভি ধিনাকরণ যথাক্রমে দলের সভাপতি ও সাধারণ সম্পাদকের পদ অর্পণ করেন। দিনাকরণ সাধারণ সম্পাদকের পদটি গ্রহণ করেন।

## ইতিহাস
### রাধাকৃষ্ণন নগর উপনির্বাচন
২০১৭ সালের ডিসেম্বর মাসে রাধাকৃষ্ণন নগর বিধানসভা কেন্দ্রের উপনির্বাচনে দিনাকরণ ৪০,৭০৭ ভোটের ব্যবধানে জয়লাভ করেন। তিনিই তামিলনাড়ুতে কোনও উপনির্বাচনে জয়ী প্রথম নির্দল প্রার্থী এবং এই নির্বাচনেই তামিলনাড়ুতে পূর্ববর্তী ১৮ বছরের মধ্যে প্রথম বার কোনও শাসক দল উপনির্বাচনে পরাজিত হয়েছিল।

### দল প্রতিষ্ঠা
রাধাকৃষ্ণন নগর উপনির্বাচনের পর ২০১৮ সালের ১৫ মার্চ মাদুরাইতে একটি জনসভায় টি. টি. ভি. দিনকরণ দলের নাম ‘আম্মা মাক্কাল মুন্নেত্র কড়গম’ ঘোষণা করেন এবং দলীয় পতাকাটি প্রকাশ করেন। দলটি প্রতিষ্ঠিত হয় এআইএডিএমকে দলটি ভেঙে। ২০১৯ সালের ফেব্রুয়ারি মাসে অভিনেতা রজনীকান্ত পাট্টালি মাক্কাল কাটচি (পিএমকে) দলের তামিলনাড়ু রাজ্য সহ-সভাপতি পদ থেকে ইস্তফা দিয়ে এএমএমকে-তে যোগদান করেন। তিনি এই সিদ্ধান্ত গ্রহণ করেছিলেন পিএমকে-র এআইএডিকে নেতৃত্বাধীন জোটে যোগদানের সিদ্ধান্তের প্রতিবাদ হিসেবে। ২৮ মার্চ এএমএমকে-কে উপহার বাক্স প্রতীকটি দেওয়া হয়।

## দলীয় পতাকা
এএমএমকে দলের পতাকা উপরে কালো, মধ্যে সাদা ও নিচে লাল রঙ নিয়ে গঠিত এবং পতাকার মধ্যস্থলে তামিলনাড়ুর প্রাক্তন মুখ্যমন্ত্রী জে. জয়ললিতার হাসিমুখের একটি ছবি রয়েছে।

## নির্বাচনী ফলাফল
### ভারতের সাধারণ নির্বাচন

### তামিলনাড়ু বিধানসভা নির্বাচন

## তথ্যসূত্র


বিষয়শ্রেণী:তামিলনাড়ুর রাজ্য রাজনৈতিক দল
বিষয়শ্রেণী:পুদুচেরির রাজ্য রাজনৈতিক দল
বিষয়শ্রেণী:জে. জয়ললিতা
বিষয়শ্রেণী:২০১৮-এ এশিয়ায় প্রতিষ্ঠিত
বিষয়শ্রেণী:২০১৮-এ ভারতে প্রতিষ্ঠিত
বিষয়শ্রেণী:এশিয়ার রাজনৈতিক দল
বিষয়শ্রেণী:ভারতের রাজনৈতিক দল
বিষয়শ্রেণী:তামিলনাড়ুর রাজনৈতিক দল
বিষয়শ্রেণী:ভারতের আঞ্চলিকতাবাদী দল
বিষয়শ্রেণী:ভারতের রাজ্যস্তরের রাজনৈতিক দল
বিষয়শ্রেণী:দ্রাবিড় রাজনৈতিক দল
বিষয়শ্রেণী:২০১৮-এ প্রতিষ্ঠিত রাজনৈতিক দল
এডওয়ার্ড আর্নেস্ট বোয়েন

**এডওয়ার্ড আর্নেস্ট বোয়েন** (৩০ মার্চ ১৮৩৬ - এপ্রিল ১৯০১) ১৮৫৯ সাল থেকে তার মৃত্যুর আগ পর্যন্ত হ্যারো স্কুলের একজন প্রভাবশালী স্কুল মাস্টার ছিলেন এবং তিনি হ্যারো স্কুলের গান "ফোরটি ইয়ার্স অন" এর লেখক ছিলেন।

## জীবনী
এডওয়ার্ড বোয়েন আয়ারল্যান্ডের কাউন্টি উইকলোর গ্লেনমোরে জন্মগ্রহণ করেছিলেন; তার বড় ভাই ছিলেন চার্লস বোয়েন, একজন সুপরিচিত বিচারক। কেমব্রিজের ট্রিনিটি কলেজে প্রবেশের আগে তিনি লন্ডনের ব্ল্যাক হিথ প্রোপ্রাইটারি স্কুল এবং কিংস কলেজে শিক্ষিত হন। তিনি ১৮৫৮ সালে মার্লবরো কলেজে একজন সহকারী শিক্ষক নিযুক্ত হন এবং ১৮৫৯ সালে হ্যারোতে চলে আসেন।

একজন স্কুল মাস্টার হিসাবে, বোয়েন বিশ্বাস করতেন যে ছেলেদের অবশ্যই তার পাঠে আগ্রহী এবং তার সাথে স্বাচ্ছন্দ্যে থাকতে হবে। এটি ছিল ভিক্টোরিয়ান যুগের সাধারণ আনুষ্ঠানিকতার বিপরীতে। তিনি হ্যারোর "আধুনিক দিক" এর প্রতিষ্ঠাতা ছিলেন, যা ল্যাটিন এবং গ্রীক ছাড়া অন্য বিষয়গুলিকে প্রাধান্য দিয়েছিল।

বোয়েন একজন উৎসাহী ক্রীড়াবিদ এবং পথচারীও ছিলেন। কেমব্রিজ স্নাতক হিসেবে তিনি কেমব্রিজ থেকে অক্সফোর্ড পর্যন্ত ৯০ মাইল ২৬ ঘন্টায় হেঁটেছেন; হ্যারোতে, তিনিই প্রথম মাস্টার যিনি নিজেকে খেলাধুলা এবং গেমের সাথে ভালভাবে পরিচিত করেছিলেন; এবং তিনি ইংলিশ ফুটবল অ্যাসোসিয়েশনের প্রতিষ্ঠায় জড়িত ছিলেন, ১৮৭২ সালে তিনি প্রথম এফএ কাপ ফাইনালে খেলে জিতেছিলেন এবং ১৮৭৩ সালে ওয়ান্ডারার্স এফসির হয়ে আবারো ট্রফি লাভ করেন। বোয়েন হ্যাম্পশায়ারের হয়ে একটি ইংলিশ কাউন্টি ক্রিকেট ম্যাচও খেলেছিলেন, কিন্তু ১৮৬৪ সালে দুবারই শূন্য রানে আউট হয়।

বোয়েনকে সম্ভবত হ্যারো স্কুলের গান "ফরটি ইয়ার্স অন" এর লেখক হিসেবে সবচেয়ে বেশি স্মরণ করা হয়, যা আজও গাওয়া হয় এবং পরবর্তীতে এতে উইনস্টন চার্চিলের সম্মানে একটি অতিরিক্ত পদ যোগ করা হয়। তিনি তৎকালীন মাস্টার ইন চার্জ অফ মিউজিক হিসেবে আরও অনেক হ্যারো স্কুলের গান লিখেছিলেন, যার মধ্যে অনেকগুলি আজ পর্যন্ত প্রতিটি শব্দে *গান হিসাবে স্কুলেরপরিচিত অনুষ্ঠানে গাওয়া হয়।* হ্যারোতে থাকাকালীন, তিনি দ্য গ্রোভ বোর্ডিং হাউসের হাউসমাস্টার ছিলেন।

তিনি ফ্রান্সের কোট- ডি'অর মৌক্সে মৃত্যুবরণ করেন। সিরিল নরউড তার সম্পর্কে বলেছিলেন যে তিনি "চিরন্তন ছেলেটিকে নিজের বুকের মধ্যে শেষ পর্যন্ত বাঁচিয়ে রেখেছিলেন"।

## তথ্যসূত্র

বিষয়শ্রেণী:ওয়ান্ডারার্স ফুটবল ক্লাবের খেলোয়াড়
বিষয়শ্রেণী:আইরিশ ক্রিকেটার
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:১৯০১-এ মৃত্যু
বিষয়শ্রেণী:১৮৩৬-এ জন্ম
বিষয়শ্রেণী:ইংরেজ পুরুষ ফুটবলার
কাজলা নদী

**কাজলা নদী** মাথাভাঙ্গা নদী থেকে উৎপন্ন হওয়া মেহেরপুর জেলার একটি ছোট নদী। নদীটির দৈর্ঘ্য ৩০ কিলোমিটার, গড় প্রস্থ ৩৫ মিটার। কাজলা নদীর দুইপাড়ে ব্রিটিশ নীলকররা গড়ে তুলেছিল অনেকগুলো নীলকুঠি যার মধ্যে ভাটপাড়া নীলকুঠি ও আমঝুপি নীলকুঠি অন্যতম। উপমহাদেশে নীলচাষের ইতিহাসের সাথে কাজলা নদীর নাম ওতপ্রতভাবে জড়িত।

## প্রবাহ
মাথাভাঙ্গা নদীর কাজিপুর ইউনিয়নের অংশ থেকে কাজলা নদীর উৎপত্তি। উৎপত্তিস্থল থেকে এ নদী হিন্দা মাঠ, নওয়াপাড়া, কালিগংনী, ভাটপাড়া, গাড়াডোব এবং সদর উপজেলার আমঝুপি গ্রাম হয়ে ভৈরব নদীতে মিশেছে। মাথাভাঙ্গা নদীটি গঙ্গার শাখা নদী ভারতের জলঙ্গীর সঙ্গে সংযুক্ত।

## তথ্যসূত্র



বিষয়শ্রেণী:মেহেরপুর জেলার নদী
ইন্ডিয়ান প্রিমিয়ার লিগের পুরস্কারের তালিকা

ইন্ডিয়ান প্রিমিয়ার লিগ (আইপিএল) হচ্ছে ভারতের একটি টুয়েন্টি২০ ক্রিকেট প্রতিযোগিতা। উক্ত প্রতিযোগিতাটি প্রতিটি মৌসুমে খেলোয়াড়দের বিভিন্ন পুরস্কারে সম্মানিত করে থাকে। সেগুলো হচ্ছে কমলা টুপি, বেগুনি টুপি, সর্বাধিক ছক্কার পুরস্কার, সেরা মূল্যবান খেলোয়াড় ও বছরের সেরা উঠতি খেলোয়াড়।

## কমলা টুপি
**কমলা টুপি** পুরস্কারটি ইন্ডিয়ান প্রিমিয়ার লিগ (আইপিএল)-এ সর্বাধিক রান সংগ্রহকারী ব্যাটসম্যানকে প্রদান করা হয়। পুরস্কারটি প্রথম চালু করা হয় ২৫ এপ্রিল ২০০৮ তারিখে, আইপিএলের উদ্বোধনী মৌসুম শুরুর এক সপ্তাহ পর। প্রতিযোগিতা চলাকালে সর্বাধিক রান সংগ্রহকারী ব্যাটসম্যান মাঠে ফিল্ডিংয়ের সময় পরিধান করবে, প্রতিযোগিতার ফাইনাল খেলা শেষে সর্বাধিক রান সংগ্রহকারী ব্যাটসম্যানকে **কমলা টুপি** পুরস্কারে সম্মানিত করা হবে। ব্রেন্ডন ম্যাককুলাম সর্বপ্রথম ব্যাটসম্যান হিসাবে কমলা টুপি পরিধান করেন, ও শন মার্শ প্রথম ব্যাটসম্যান হিসাবে কমলা টুপি পুরস্কারে সম্মানিত হন। এ যাবৎকাল পর্যন্ত ডেভিড ওয়ার্নার উক্ত পুরস্কারে সম্মানিত হয়েছেন তিনবার, তারপরেই আছেন ক্রিস গেইল দুইবার, একটি মাত্র মৌসুমে এখন পর্যন্ত সর্বাধিক রান সংগ্রহকারী বিরাট কোহলি (৯৭৩) এই পুরস্কারে সম্মানিত হন ২০১৬ ইন্ডিয়ান প্রিমিয়ার লিগ প্রতিযোগিতায়।

 চিহ্নটি দ্বারা মৌসুম জুড়ে দলের অধিনায়কত্ব করেছেন বোঝায়।

## বেগুনী টুপি

**বেগুনী টুপি** হচ্ছে আইপিএলের মৌসুম জুরে সর্বাধিক উইকেট-সংগ্রহকারী বোলারকে প্রদত্ত সম্মাননা। ২৫ এপ্রিল ২০০৮ তারিখে গোলাপী টুপি সম্মাননা চলুর পর, ১৩ মে ২০০৮ তারিখে আইপিএল বেগুনী টুপি সম্মাননার কথা ঘোষণা করে। আসর জুরে সর্বাধিক উইকেট-সংগ্রহকারী বোলার মাঠে ফিল্ডিংয়ের সময় উক্ত বেগুনী টুপি পরিধান করবেন এবং মৌসুম শেষে ফাইনাল খেলার পর সর্বাধিক উইকেট সংগ্রহকারী বোলারকে এ বেগুনী টুপি পুরস্কারে সম্মানিত করা হবে। যদি একটি আসরে সমসংখ্যক উইকেট সংগ্রহকারী একাধিক বোলার হন, তবে ভাল ইকোনমি রেটধারী বোলারকে বিজয়ী হিসাবে উক্ত পুরস্কারে সম্মানিত করা হবে। এ যাবৎকাল পর্যন্ত ভুবনেশ্বর কুমার ও ডোয়েন ব্র্যাভো এই পুরস্কারে সম্মানিত হয়েছেন দুইবার করে। ডোয়েন ব্র্যাভো ও হার্শাল প্যাটেল যথাক্রমে ২০১৩ ও ২০২১ প্রতিযোগিতায় সর্বাধিক ৩২টি করে উইকেট লাভ করে, কিন্তু আইপিএলের নিময়ানুযায়ী ভাল ইকোনমি রেটের কারণে ডোয়েন ব্র্যাভো এগিয়ে।"

## সর্বাধিক ছক্কার পুরস্কার
**সর্বাধিক ছক্কার পুরস্কার**, পৃষ্ঠপোষকতার কারণে বর্তমানে ***আনএকাডেমি লেটস ক্র্যাক ইট সিক্সেস অ্যাওয়ার্ড*** পুরস্কারটি আইপিএলের একটি আসরজুড়ে সর্বাধিক ছয় অর্জনকারী ব্যাটসম্যানকে প্রদান করা হয়।

## সেরা মূল্যবান খেলোয়াড়
পুরস্কারটি মূলত ২০১২ আসর পর্যন্ত **ম্যান অব দ্য টুর্নামেন্ট** বা **প্রতিযোগিতার সেরা খেলোয়াড়** হিসাবে প্রদান করা হতো। ২০১৩ আসর থেকে আইপিএল **সেরা মূল্যবান খেলোয়াড়** পয়েন্ট পদ্ধতি চালু করে, যার ফলে উক্ত পয়েন্ট পদ্ধতিতে সর্বাধিক পয়েন্ট অর্জনকারীই হন আসর শেষে **সেরা মূল্যবান খেলোয়াড়**। পয়েন্ট পদ্ধতি অনুযায়ী প্রতিটি বাউন্ডারি চার এর জন্য **২.৫** পয়েন্ট, প্রতিটি বাউন্ডারি ছয় এবং উইকেট সংগ্রহের জন্য সমান **৩.৫**, প্রতিটি ডট বলের জন্য **১** পয়েন্ট, প্রতিটি ক্যাচ ও স্ট্যাম্পিং এর জন্য সমান **২.৫** পয়েন্ট অর্জন করতে পারবে। পৃষ্ঠপোষকতার কারণে বর্তমানে পুরস্কারটির নাম হচ্ছে *আপস্টক মোস্ট ভ্যালুয়েবল প্লেয়ার* বা **আপস্টক সেরা মূল্যবান খেলোয়াড়**।
; বিজয়ী

## ম্যাচ সেরা খেলোয়াড় (ফাইনাল)

## তথ্যসূত্র

বিষয়শ্রেণী:ইন্ডিয়ান প্রিমিয়ার লিগ
বিষয়শ্রেণী:ক্রিকেট পুরস্কার ও র‌্যাঙ্কিং
স্বামী বিশুদ্ধানন্দ

স্বামী **বিশুদ্ধানন্দ**, (১৩ জুন ১৮৮৩ ― ১৬ জুন ১৯৬২) ছিলেন রামকৃষ্ণ  মিশনের অষ্টম অধ্যক্ষ। 

## জন্ম ও প্রারম্ভিক জীবন

তাঁর জন্ম বেঙ্গল প্রেসিডেন্সির বর্তমানের হুগলি জেলার গুড়াপ গ্রামে। পিতা হেমচন্দ্র রায় এবং মাতা কিরণবালা দেবী। শৈশবেই তার পিতামাতার মৃত্যু হয়। ১৯০৪ খ্রিস্টাব্দে তিনি শ্রীরামকৃষ্ণের প্রতি আকৃষ্ট হন কলকাতার  মেটকাফ হলে প্রাপ্ত ম্যাক্সমুলারের লেখা "রামকৃষ্ণ―হিজ লাইফ অ্যান্ড সেইংস" বইটিতে রামকৃষ্ণের দিব্য জীবন ও বাণী পড়ে। নিয়মিত শুরু হয় দক্ষিণেশ্বরে যাতায়াত। পরিচয় হয় শ্রীরামকৃষ্ণের ভাইপো রামলাল চট্টোপাধ্যায় ও কথামৃতকার শ্রীম ও স্বামি-শিষ্য-সংবাদ' প্রণেতা শরচ্চন্দ্র চক্রবর্তীর সঙ্গে। তাদের কাছ থেকে শ্রীশ্রীমা সম্পর্কে জেনে দুই বন্ধু খগেন (পরবর্তীতে স্বামী শান্তানন্দ) ও গিরিজাকে (পরবর্তীতে স্বামী গিরিজানন্দ) সঙ্গে  নিয়ে চলে যান জয়রামবাটী। ১৯০৬ খ্রিস্টাব্দের ১৬ই ডিসেম্বর তারা মায়ের প্রথম দর্শন লাভ করেন। চিরস্নেহময়ী জননীর অহৈতুকী ভালোবাসা হৃদয়ঙ্গম করায় তার মনে পার্থিব জীবন ত্যাগ করার তাগিদের সাথে সাথে  সন্ন্যাসীর জীবন যাপনের অনুভব জাগ্রত হল। অবশেষে ১৯০৭ খ্রিস্টাব্দের ২৯শে জুলাই অন্য দুজন গুরুভাইয়ের সাথে তিনি শ্রীশ্রীমার কাছে দীক্ষা নেন, সন্ন্যাসের বস্ত্র ও আশীর্বাদ লাভ করেন।

কিছু দিন মাদ্রাজে অবস্থানের পর ১৯৪৭ খ্রিস্টাব্দে স্বামী বিশুদ্ধানন্দ রামকৃষ্ণ মিশনের সহ-অধ্যক্ষ হন এবং তার প্রিয় স্থান  বারাণসীতে থাকেন। স্বামী শঙ্করানন্দের প্রয়াণ হলে, তিনি রামকৃষ্ণ মিশনের অধ্যক্ষ হন ১৯৬২ খ্রিস্টাব্দের ৬ই মার্চ।

## শ্রীশ্রীমায়ের সার্থক সন্তান

স্বামী বিশুদ্ধানন্দ স্বাভাবিক ভাবেই খুব প্রেমময় ছিলেন। আর ছিলেন শ্রীশ্রীমায়ের সার্থক সন্তান। তার মধ্যে মাতৃভাবের বিশেষ বিকাশ হয়েছিল। তিনি সততই মাতৃস্নেহে, সহানুভূতিতে, অন্যের সমস্যার প্রতি সহানুভূতিশীল ছিলেন। আধ্যাত্মিক বিষয়ে অনর্গল বক্তব্য রেখে ভক্তবৃন্দের সদর্থক উপদেশ প্রদান করতেন। সেই উপদেশমালা "সৎপ্রসঙ্গ" শীর্ষক পুস্তিকায় প্রকাশিত হয়েছে।  
স্বামী লোকেশ্বরানন্দ তাঁর এক গ্রন্থে উল্লেখ করেছেন যে, তিনি বিশুদ্ধানন্দজীর কাছে যত বারই গিয়েছেন, ততবারই  ফিরে এসেছেন এক আশ্চর্য অনুভব নিয়ে। তার মনে হয়েছে যে, তিনি এসেছেন মায়ের কাছে। তার এই অভিজ্ঞতার অনেক পরে, শ্রীসারদা মঠের এক প্রবীণা সন্ন্যাসিনী কথায় কথায় স্বামী লোকেশ্বরানন্দকে বলেছিলেন- 

## মহাসমাধি ও জীবনাবসান
স্বামী বিশুদ্ধানন্দ প্রোস্টেটের সমস্যায় ভুগছিলেন। ১৯৬০ খ্রিস্টাব্দে তার প্রাথমিক অপারেশন হয়। শেষে ১৯৬২ খ্রিস্টাব্দের ১৩ ই জুন আরো একবার অপারেশন হয়। ১৬ ই জুন সকাল ন'টায় মহাসমাধিতেই তিনি পার্থিব শরীর পরিত্যাগ করেন। 

## তথ্যসূত্র

* রামকৃষ্ণ মঠ ও মিশন: অধ্যক্ষের সাইট - বিশুদ্ধানন্দ (১৬ জানুয়ারি ২০০৮ তারিখে আর্কাইভ করা)

বিষয়শ্রেণী:১৯৬২-এ মৃত্যু
বিষয়শ্রেণী:১৮৮২-এ জন্ম
বিষয়শ্রেণী:রামকৃষ্ণ মিশনের সন্ন্যাসী
বিষয়শ্রেণী:২০শ শতাব্দীর হিন্দু ধর্মগুরু
একজন হিন্দুর প্রতি চিঠি

**একজন হিন্দুর প্রতি চিঠি** (**) হলো ল্যেভ তল্‌স্তোয় কর্তৃক ১৯০৮ সালের ১৪ ডিসেম্বর তারকনাথ দাসকে লেখা একটি চিঠি। উপনিবেশিক শাসন থেকে ভারতের স্বাধীনতার জন্য বিখ্যাত রুশ লেখক এবং চিন্তাবিদের সমর্থন চেয়ে দাসের পাঠানো দুটি চিঠির জবাবে এটি লেখা হয়। চিঠিটি ভারতীয় সংবাদপত্র *Free Hindustan* এ প্রকাশিত হয়েছিলো। চিঠির কারণে তরুণ মোহনদাস করমচাঁদ গান্ধী ১৯০৯ সালে গান্ধীর নিজস্ব দক্ষিণ আফ্রিকান সংবাদপত্র *Indian Opinion* এ চিঠিটি পুনরায় মুদ্রণের অনুমতি চেয়ে বিশ্ববিখ্যাত টলস্টয়কে চিঠি লিখেছিলেন। মোহনদাস গান্ধী সেই সময় দক্ষিণ আফ্রিকায় অবস্থান করেছিলেন এবং সবেমাত্র তাঁর আজীবন কর্মীজীবন শুরু করেছিলেন। এরপর তিনি ভারতে পাঠানো মূল ইংরেজী কপি থেকে চিঠিটি নিজে অনুবাদ করেন।

চিঠিটি সম্পর্কে তল্‌স্তোয় যুক্তি দিয়েছেন যে শুধুমাত্র ভালোবাসার নীতির মাধ্যমে ভারতীয়রা উপনিবেশিক শাসন থেকে স্বাধীনতা লাভ করতে পারে। তল্‌স্তোয় দেখলেন পৃথিবীর সকল ধর্মে প্রেমের আইন প্রবল, এবং তিনি যুক্তি দিয়েছিলেন যে প্রতিবাদ, ধর্মঘট, এবং শান্তিপূর্ণ প্রতিরোধের অন্যান্য রূপে প্রেমের আইনের ব্যক্তিগত, অহিংসাবাদ প্রয়োগই বিকল্পসহিংস বিপ্লব। ধারণাগুলি শেষ পর্যন্ত ১৯৪৭ সালে ভারতীয় স্বাধীনতা আন্দোলনের চূড়ান্ত পর্যায়ে সফল প্রমাণিত হয়েছিল।

চিঠিটিতে তল্‌স্তোয় স্বামী বিবেকানন্দের রচনার কথা উল্লেখ করেছেন। চিঠিটির সঙ্গে তল্‌স্তোয়ের মতামত, প্রচার, এবং তাঁর ১৮৯৪ পুস্তক *The Kingdom of God Is Within You*, অহিংসা প্রতিরোধে মোহনদাস গান্ধীর মতামত তৈরি করতে সাহায্য করেছে।

চিঠিটি গান্ধীকে প্রাচীন তামিল নৈতিক সাহিত্য তিরুক্কুরালর সাথে পরিচয় করিয়ে দেয়, যা তল্‌স্তোয় 'হিন্দু কুরাল' বলে উল্লেখ করেছিলেন। গান্ধী তখন কারাগারে থাকাকালীন কুরাল অধ্যয়ন শুরু করেন।

## আরও দেখুন
* তারকনাথ দাস
* স্বামী বিবেকানন্দ

## তথ্যসূত্র

## বহিঃসংযোগ

* এল. টলস্টয়ের লেখা একটি চিঠি, এম. গান্ধীর ভূমিকাসহ
* এ লেটার টু এ হিন্দু, লিখেছেন এল. টলস্টয়, যার ভূমিকা লিখেছেন গান্ধী

বিষয়শ্রেণী:চিঠি
বিষয়শ্রেণী:১৯০৮-এর নথি
বিষয়শ্রেণী:মহাত্মা গান্ধীর সাংস্কৃতিক চিত্রায়ণ
ব্যামফিল্ড ফুলার

**স্যার জোসেফ ব্যামফিল্ড ফুলার ** (Sir Joseph Bampfylde Fuller, ; ২০শে মার্চ ১৮৫৪ – ২৯শে নভেম্বর ১৯৩৫) একজন ব্রিটিশ ইংরেজ উদ্ভাবক, লেখক ও পূর্ববঙ্গ ও আসাম প্রদেশের লেফটেন্যান্ট গভর্নর ছিলেন। তিনি ভারতে ব্রিটিশ প্রশাসনে সেবা প্রদানের জন্য নাইট উপাধি লাভ করেন।

## প্রারম্ভিক জীবন ও কর্মজীবন
ফুলার যুক্তরাজ্যের মার্লবরো কলেজে পড়াশোনা করেন। ১৮৮৫ সালে তিনি ভারতীয় সিভিল সার্ভিসে কেন্দ্রীয় প্রদেশগুলির বসতিস্থাপন ও কৃষি বিষয়ক কমিশনার হিসেবে কর্মজীবন শুরু করেন। ১৮৯৯ সালে তাঁকে ভারতের বড়লাটের পরিষদের অতিরিক্ত সদস্যের মর্যাদা দেওয়া হয়। ১৯০১-১৯০২ সালে তিনি ভারত সরকারের সচিব হিসেবে কাজ করেন। এরপর তিনি আসামে ১৯০২ থেকে ১৯০৫ সাল পর্যন্ত প্রধান কমিশনার হিসেবে কাজ করেন। 

ফুলার ১৯০৫ সালের ১৬ই অক্টোবর পূর্ববঙ্গ ও আসামের লেফটেন্যান্ট গভর্নর হিসেবে দায়িত্বগ্রহণ করেন। ১৯০৬ সালের ২০শে আগস্ট তিনি লর্ড মিন্টোর কাছে পদত্যাগপত্র পেশ করেন। সিরাজগঞ্জে বিদ্রোহী বিদ্যালয় শিক্ষকদের শাস্তি প্রদানের ব্রিটিশ ভারত সরকারের বিরোধিতার জের ধরে তিনি পদত্যাগ করেন।

১৯০৭ সালে যুগান্তর দল তাঁর প্রাণনাশের একটি ব্যর্থ প্রচেষ্টা চালায়।

ফুলার ঢাকা শহরের গভর্নরের বাসভবনের কাজ শুরু করেন, যা বর্তমানে পুরাতন হাইকোর্ট ভবন হিসেবে পরিচিত। ঢাকা বিশ্ববিদ্যালয়ের হৃৎকেন্দ্রে অবস্থিত ফুলার রোড নামক সড়কটি তাঁর নামে নামকরণ করা হয়েছে।

ফুলার প্রথম বিশ্বযুদ্ধের সময় একটি বিষাক্ত গ্যাসরোধী সতর্কসংকেত ব্যবস্থা উদ্ভাবন করেন।

## প্রকাশিত গ্রন্থাবলী

* *স্টাডিজ অভ ইন্ডিয়ান লাইফ অ্যান্ড সেন্টিমেন্ট* (*Studies of Indian Life and Sentiment*) (১৯১০)
* *দি এম্পায়ার অভ ইন্ডিয়া* (*The Empire of India*) (১৯১৩)
* *লাইফ অ্যান্ড হিউম্যান নেচার* (*Life and Human Nature*) (১৯১৪)
* *দ্য সায়েন্সেস অভ আওয়ারসেল্ভস* (*The Science of Ourselves*) (১৯২১)
* *কজেস অ্যান্ড কনসিকুয়েন্সেস* (*Causes and Consequences*) (১৯২৩) 
* *দ্য ল উইদিন' (*The Law Within*) (১৯২৬)
* *ইথারিক এনার্জিস* (*Etheric Energies*) (১৯২৮)
* *সাম পার্সোনাল এক্সপিরিয়েন্সেস* (*Some Personal Experiences*) (১৯৩০)
* *দ্য টিরানি অভ দ্য মাইন্ড* (*The Tyranny of the Mind'') (১৯৩৫)

## তথ্যসূত্র

বিষয়শ্রেণী:১৮৫৪-এ জন্ম
বিষয়শ্রেণী:১৯৩৫-এ মৃত্যু
বিষয়শ্রেণী:মার্লবোরো কলেজে শিক্ষিত ব্যক্তি
বিষয়শ্রেণী:ব্রিটিশ উদ্ভাবক
বিষয়শ্রেণী:ব্রিটিশ ভারতের প্রশাসক
বিষয়শ্রেণী:ভারতের নাইটস কমান্ডার অভ দি অর্ডার অভ দ্য স্টার
বিষয়শ্রেণী:কম্প্যানিয়ন অভ দি অর্ডার অভ দি ইন্ডিয়ান এম্পায়ার
বিষয়শ্রেণী:বাংলার লেফটেন্যান্ট গভর্নর
বাংলাদেশের মহীসোপান

**বাংলাদেশের মহীসোপান** বলতে বাংলাদেশের সেই ভূভাগ বোঝায় যা বঙ্গোপসাগরে তথা ভারত মহাসাগরে পানিতে নিমজ্জিত অবস্থায় রয়েছে। এই মহীসোপান বাংলাদেশের সমুদ্রসীমার মধ্যে অবস্থিত। তবে আন্তর্জাতিক আইন দ্বারা মহীসোপানের বিস্তৃতি বা আয়তন নিরূপিত হয়ে থাকে।

## মহীসোপানের আয়তন
মহাদেশীয় ভূভাগের জলনিমজ্জিত নিকটবর্তী এলাকাকে মহীসোপান বলা হয়। ভূগোলের ভাষায় সমুদ্রতীরবর্তী দেশের সাগরের দিকে পানির নিচে যে ভূখণ্ড ধীরে ধীরে ঢালু হয়ে যে নেমে যায় সেটাই মহীসোপান। মহীসোপানকে সংশ্লিষ্ট দেশের বর্ধিত অংশ বলে ধরা হয়ে থাকে। বাংলাদেশের উপকূলভাগের মহীসোপানের বিস্তার স্থানবিশেষে বিভিন্ন। যেমন বাংলাদেশের দক্ষিণ উপকূলভাগে হিরণ পয়েন্ট ও সোয়াচ অব নো গ্রাউন্ডের মধ্যে এর বিস্তার ১০০ কিলোমিটারের কম। অন্যদিকে কক্সবাজার উপকূলে মহীসোপানের বিস্তার ২৫০ কিলোমিটারের অধিক। কোনো দেশের ভূভাগ থেকে সাগরের প্রথম ১২ নটিক্যাল মাইল পর্যন্ত ঐ দেশের সার্বভৌম সামুদ্রিক অঞ্চল হিসেবে পরিগণিত। এর পরবর্তী ২০০ নটিক্যাল মাইল জুড়ে বিশেষ অর্থনৈতিক অঞ্চল যার পরে ৩০০ নটিক্যাল মাইল পর্যন্ত বিস্তৃত হয় মহীসোপান। মহীসোপান এলাকার সামুদ্রিক সম্পদের মালিক সংশ্লিষ্ট দেশ। তবে এ এলাকায় যে কোনো দেশের জলযান চলাচল করতে পারে।

২০১৪ সালে আন্তর্জাতিক আদালত স্থায়ী সালিশ আদালত-এর সিদ্ধান্তের মধ্য দিয়ে ভারত ও মিয়ানমারের সঙ্গে বাংলাদেশের সমুদ্রসীমা নির্ধারিত হওয়ার পরিপ্রেক্ষিতে বাংলাদেশ উপকূলবর্তী এক লাখ ১৮ হাজার ৮১৩ বর্গকিলোমিটার সমুদ্র অঞ্চল, ২০০ নটিক্যাল মাইলের একচ্ছত্র অর্থনৈতিক অঞ্চল এবং চট্টগ্রাম উপকূল থেকে ৩৫৪ নটিক্যাল মাইল পর্যন্ত মহীসোপানে অবস্থিত সব ধরনের প্রাণিজ ও অপ্রাণিজ সম্পদের ওপর মালিকানা লাভ করে।

## ভারতের দাবী
২০২১ সালের এপ্রিল মাসে বাংলাদেশের প্রতিবেশী দেশ ভারত বঙ্গোপসাগরের বাংলাদেশের মহীসোপান দাবির বিষয়ে ‘আপত্তি’ উত্থাপন করে। ভারতের মতে ভূখণ্ডের যে উপকূল রেখার ওপর নির্ভর করে বাংলাদেশ তাদের মহীসোপানের সীমানা নির্ধারণ করেছে তা ভারতের মহীসোপানের একাংশ। এ বিষয়ে আন্তর্জাতিক সংস্থা কমিশন অন দ্য লিমিটস অব দ্য কন্টিনেন্টাল শেলফ-এর কাছে ভারত নিবেদন করেছে, মহীসোপানের ব্যাপারে বাংলাদেশের কোনো দাবি যেন বিবেচনা না করা হয়। বাংলাদেশ এ ব্যাপারে ১৩ সেপ্টেম্বর ২০২১ জাতিসংঘের মহাসচিবের কাছে প্রত্যাখ্যান পত্র প্রেরণ করে।

## তথ্যসূত্র

বিষয়শ্রেণী:বাংলাদেশের জলরাশি
বিষয়শ্রেণী:বাংলাদেশের ভূগোল
বিষয়শ্রেণী:বঙ্গোপসাগর
দ্য জাপানিজ ওয়াইফ (হরিপ্রভা তাকেদা)

***দ্য জাপানিজ ওয়াইফ*** প্রথম জাপান ভ্রমণকারী বাঙ্গালী নারী হরিপ্রভা তাকেদাকে নিয়ে নির্মিত একটি চলচ্চিত্র। এটি ২০১২ সালে প্রদর্শনের জন্য অবমুক্ত করা হয়। জাপান ফাউন্ডেশনের সহায়তায় এটি নির্মাণ করা হয়েছে। এটি একটি পূর্ণদৈর্ঘ্য চলচ্চিত্র। ১৯১২ সালে হরপ্রভার জাপান গমনের শতবর্ষ উদযানক্রমে এই চলচ্চিত্র তৈরীর উদ্যোগ গ্রহণ করা হয়েছিল। ১৯১২-১৩ সালে জাপান ভ্রমণের ভিত্তি করে হরপ্রভা একটি ভ্রমণকাহিনী রচনা করেন। ১৯১৫ সালে এই ভ্রমণ কাহিনী *[[বঙ্গমহিলার জাপান যাত্রা]]* নামে প্রকাশিত হয়। এই গ্রন্থের ভিত্তিতে “দ্য জাপানিজ ওয়াইফ” এর চিত্রনাট্য রচনা করা হয়েছে॥

***দ্য জাপানিজ ওয়াইফ*** প্রথম জাপান ভ্রমণকারী বাঙ্গালী নারী হরিপ্রভা তাকেদাকে নিয়ে নির্মিত একটি চলচ্চিত্র। এটি ২০১২ সালে প্রদর্শনের জন্য অবমুক্ত করা হয়। জাপান ফাউন্ডেশনের সহায়তায় এটি নির্মাণ করা হয়েছে। এটি একটি পূর্ণদৈর্ঘ্য চলচ্চিত্র। ১৯১২ সালে হরপ্রভার জাপান গমনের শতবর্ষ উদযানক্রমে এই চলচ্চিত্র তৈরীর উদ্যোগ গ্রহণ করা হয়েছিল। ১৯১২-১৩ সালে জাপান ভ্রমণের ভিত্তি করে হরপ্রভা একটি ভ্রমণকাহিনী রচনা করেন। ১৯১৫ সালে এই ভ্রমণ কাহিনী *[[বঙ্গমহিলার জাপান যাত্রা]]* নামে প্রকাশিত হয়। এই গ্রন্থের ভিত্তিতে “দ্য জাপানিজ ওয়াইফ” এর চিত্রনাট্য রচনা করা হয়েছে॥

## পটভূমি
হরিপ্রভা তাকেদা ১৮৯০ সালে তিনি জন্মগ্রহণ করেন ঢাকার জেলার খিলগাঁও এলাকায় জন্মগ্রহণ করেন। হরিপ্রভার বাবা শশীভূষণ মল্লিক ছিলেন ঢাকার নববিধান ব্রাহ্মসমাজের সক্রিয় কর্মী। ১৮৯২ সালে তিনি ঢাকায় নিরাশ্রয় মহিলা ও শিশুদের পুনর্বাসনের উদ্দেশ্যে “মাতৃনিকেতন” নামে একটি আশ্রম প্রতিষ্ঠা করেন। হরিপ্রভার মা নগেন্দ্রবালা মাতৃনিকেতনের দেখাশুনো করতেন। হরিপ্রভা ছোট থেকেই “মাতৃনিকেতনের” সাথে যুক্ত ছিলেন। আশ্রমে কাজ করার সুবাদে তার পরিচয় হয় জাপানি যুবক ওয়েমন তাকেদার সঙ্গে। ওয়েমন তখন ঢাকার বুলবুল সোপ ফ্যাক্টরিতে প্রধান কারিগর ছিলেন। তাদের পরিচয় ক্রমে প্রণয়ে পরিণত হয়। ১৯০৭ সালে উভয় পরিবারের সম্মতিতে তাদের বিয়ে হয়। বিয়ের পর ওয়েমন তার স্ত্রী হরপ্রভাকে নিয়ে ১৯১২ সালে জাপান গমন করেন ও কয়েক মাস পর ১৯১৩ সালে পূর্ববঙ্গের ঢাকায় প্রত্যাবর্তন করেন। এই জাপান ভ্রমণের ভিত্তি করে হরপ্রভা একটি ভ্রমণকাহিনী রচনা করেন। ১৯১৫ সালে তার ভ্রমণ কাহিনী *[[বঙ্গমহিলার জাপান যাত্রা]]* ঢাকা থেকে প্রকাশিত হয়।

## আরো দেখুন
* হরিপ্রভা তাকেদা
* বঙ্গমহিলার জাপান যাত্রা

## তথ্যসূত্র

বিষয়শ্রেণী:২০১২-এর চলচ্চিত্র
বিষয়শ্রেণী:সত্য ঘটনা অবলম্বনে চলচ্চিত্র